Evangelos-miramar.jpg (235 KiB) 1175 keer bekeken
La Campine.jpg (132.46 KiB) 1047 keer bekeken
Lang.jpg (135.91 KiB) 957 keer bekeken
Landak.jpg (134.78 KiB) 957 keer bekeken
Languedoc.jpg (344.78 KiB) 816 keer bekeken
Ionic King.jpg (451.21 KiB) 708 keer bekeken
Keizerswaard.jpg (298.75 KiB) 708 keer bekeken
ESSO LONDON 1964 C.jpg (154.32 KiB) 702 keer bekeken
Katerina T 80 -002.jpg (270.01 KiB) 678 keer bekeken
Mariarosa Augusta.jpg (166.15 KiB) 1213 keer bekeken
Esso London.jpg (130.31 KiB) 1151 keer bekeken
Katerina V.jpg (799.87 KiB) 1024 keer bekeken
Gebruikers op dit forum: Bing [Bot], Joost.R, v+d en 27 gasten 5 Mosambiekers voor oor diefstal van motorfietse | Netwerk24
Deur André Damons 25 April 2019 20:58
Die geel Suzuki RMZ-veldmotorfiets wat op Dinsdag 12 Maart in Henry Dyterstraat in Kroonstad gesteel is. Foto: Kroonnuus
Die vyf word reeds met minstens tien voorvalle in Kroonstad, Welkom en ander dorpe in die Vrystaat verbind. Hulle is vroeër vandeesweek in hegtenis geneem nadat die polisie se misdaadintelligensie-eenheid inligting opgevolg het.
Kapt. Stephen Thakeng, polisiewoordvoerder, sê die polisie het ’n Toyota Hilux-bakkie geïdentifiseer en op die N1-snelweg agtervolg. Die bakkie is tussen Kroonstad en Koppies van die pad af getrek en deursoek.
Volgens Thakeng is dele van ’n motorfiets en twee vierwielmotorfietse sowel as toerusting wat gebruik word om motorfietse te stroop agterop die bakkie gevind.
Die vyf insittendes kon nie die nodige dokumentasie toon vir die motorfietsdele nie en is in hegtenis geneem.
Volgens Thakeng word die mans verbind met minstens tien voorvalle van diefstal van motorfietse en vierwielmotorfietse wat sedert 26 Februarie vanjaar in die dorpe voorgekom het.
Die mans het na bewering huiseienaars se honde vergiftig en by motorhuise ingebreek om by die motorfietse uit te kom.
Die fietse word glo uitmekaargehaal en in stukke oor die grens na Mosambiek vervoer.
Die gemeenskapskoerant Kroonnuus het vroeër berig dat die eerste van hierdie voorvalle op Dinsdag 26 Februarie plaasgevind het toe ’n Sym Shark-bromponie, met die registrasienommer DBW265FS, by die departement van korrektiewe dienste gesteel is.
Die inhegtenisnemings word as 'n deurbraak beskryf.
Daarna is ’n geel Suzuki RMZ-veldmotorfiets op Dinsdag 12 Maart in Henry Dyterstraat gesteel.
’n Swart-en-oranje Big Boy 200cc-motorfiets is op Dinsdag 26 Maart in Barnardstraat gesteel. Twee honde op die perseel is vergiftig.
Die volgende voorval was op Woensdag 27 Maart toe ’n blou-en-wit vierwielaangedrewe Suzuki-motorfiets uit Derksenstraat, Suidrand, gesteel is. Die bure se honde is ook in die voorval vergiftig.
Op Saterdag 30 Maart is ’n rooi-en-wit Honda XR 125cc-veldmotorfiets by die Hoërskool Kroonstad gesteel.
Dié fiets was nog nuut en het geen nommerplate nie.
Die laaste voorval was op Woensdag 3 April toe ’n 125cc-veldmotorfiets, met wit-en-swart plakkers, uit Duursemastraat gesteel is.
Al dié voorvalle was slegs in Kroonstad.
Die mans het reeds in die hof verskyn en hulle verhoor is tot die einde van die maand uitgestel.
Kol. Morné de Wet, waarnemende hoof van die Kroonstad-polisiëringsgebied, het lede van die misdaadintelligensie-eenheid sowel as die Kroonstad-polisiebeamptes geloof vir hul goeie werk om die mans aan te keer.
Hy het die inhegtenisnemings as ’n deurbraak beskryf.
Meer oor: Kroonstad | Motorfietse | Diefstal
Vermeende lede van diefstal-sindikaat aangekeer